หุ้นเอเชียเปิดลบ! ตาม “ดาวโจนส์” ดิ่งกว่า 500 จุด วิตกเศรษฐกิจสหรัฐฯทรุดต่อ
หุ้นเอเชียเปิดลบ! ตาม “ดาวโจนส์” ดิ่งกว่า 500 จุด วิตกเศรษฐกิจสหรัฐฯทรุดต่อ
14 พ.ค. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงกว่า 500 จุดเมื่อคืน หลังจากนายเจอโรม พาวเวล ประธานธนาคารกลางสหรัฐ (เฟด) เตือนว่า การแพร่ระบาดของไวรัสโควิด-19 ได้ทำให้เศรษฐกิจสหรัฐเผชิญกับความไม่แน่นอนและมีความเสี่ยงในช่วงขาลง
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,140.49 จุด ลดลง 126.56 จุด, -0.62%
ดัชนี SSE Composite ตลาดหุ้นจีนเปิดวันนี้ที่ 2,887.06 จุด ลดลง 10.99 จุด, -0.38%
ดัชนี HSI ตลาดหุ้นฮ่องกงเปิดวันนี้ที่ 24,038.07 จุด ลดลง 142.23 จุด, -0.59%
ดัชนี TAIEX ตลาดหุ้นไต้หวันเปิดวันนี้ที่ 10,894.17 จุด ลดลง 44.10 จุด, -0.40%
ดัชนี KOSPI ตลาดหุ้นเกาหลีใต้เปิดวันนี้ที่ 1,922.44 จุด ลดลง 17.98 จุด, -0.93%
ดัชนี FTSE STI ตลาดหุ้นสิงคโปร์เปิดวันนี้ที่ 2,546.64 จุด ลดลง 25.37 จุด, -0.99%
ดัชนี FBMKLCI ตลาดหุ้นมาเลเซียเปิดวันนี้ที่ 1,400.34 จุด เพิ่มขึ้น 3.21 จุด, +0.23%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,612.97 จุด ลดลง 13.28 จุด, -0.24%
ทั้งนี้ นายพาวเวลกล่าวในการเสวนาผ่านระบบวิดีโอคอนเฟอเรนซ์ ซึ่งจัดขึ้นโดยสถาบันเศรษฐศาสตร์ระหว่างประเทศปีเตอร์สัน (PIIE) เมื่อวานนี้ว่า การแพร่ระบาดของไวรัสโควิด-19 ได้ทำให้เศรษฐกิจสหรัฐเผชิญกับความไม่แน่นอน และมีความเสี่ยงในช่วงขาลง
โดยนายพาวเวลยังกล่าวด้วยว่า ไวรัสโควิด-19 ได้ทำให้เกิดสถานการณ์ที่แตกต่างจากภาวะเศรษฐกิจถดถอยที่สหรัฐเคยเผชิญในอดีต และสภาคองเกรสควรจะมีบทบาทมากขึ้นในการรับมือกับวิกฤตการณ์ดังกล่าวมากกว่าเฟด ด้วยการใช้มาตรการทางภาษี และการใช้จ่ายของรัฐ